Държавен вестник, бр. 62, 2010 г., стр. 51

БРОЙ  62	
Д Ъ Р Ж А В Е Н  В Е С Т Н И К 	
СТР.  51  
заповед и се сключва нов договор за наем 
за ползваното жилище със срок от датата на 
смъртта на военнослужещия до навършване на 
пълнолетие на детето/децата, но не по-рано от 
изтичане на две години от смъртта.
(4) В случаите по ал. 2 и 3 договорът за 
наем не се прекратява, ако другите настанени 
лица отговарят на условията за настаняване по 
чл. 12, ал. 1, т. 2.
Раздел VI
Условия и ред за настаняване в служебни жи­
лища на лица, заемащи ръководни длъжности 
в Министерството на отбраната, Българската 
армия, структурите на пряко подчинение на 
министъра на отбраната и на слушатели/
докторанти в редовна форма на обучение от 
Военна академия „Г. С. Раковски“ в жилищни 
помещения в общежития
Чл. 27. (1) Право за настаняване в имотите 
по този раздел имат следните категории лица:
1. министърът на отбраната, заместник-ми­
нистрите на отбраната, постоянният секретар, 
началникът на отбраната, заместник-начални­
ците на отбраната;
2. военнослужещи от висшия команден 
състав; 
3. лица, заемащи ръководни длъжности в 
Министерството на отбраната, Българската 
армия и структурите на пряко подчинение на 
министъра на отбраната;
4. слушатели и докторанти в редовна фор­
ма на обучение във Военна академия „Г. С. 
Раковски“.
 (2) Лицата по ал. 1, т. 2 и 3 се настаняват 
под наем в жилища по този раздел за срока 
на заеманата от тях длъжност, ако са вклю­
чени в списъка на картотекираните лица по 
чл. 9, ал. 1. 
(3) Слушатели и докторанти в редовна 
форма на обучение във Военна академия 
„Г. С. Раковски“ се настаняват в жилищните 
помещения в общежития по този раздел за 
времето на обучението им при наличие на 
жилищна нужда в населеното място, където 
се извършва обучението, което се удостоверява 
със заявление-декларация по образец съгласно 
приложение № 1, ведно с необходимите доку­
менти. Документите се подават до жилищната 
комисия на академията.
(4) Жилищната комисия на Военна академия 
„Г. С. Раковски“ съставя и предлага на Главна 
дирекция „Инфраструктура на отбраната“ спи­
сък на правоимащите слушатели и докторанти 
в редовна форма на обучение, утвърден от 
началника на академията, за настаняване в 
жилищни помещения в общежитията.
Чл. 28. Фактическото настаняване в имотите 
и жилищните помещения в общежитията по 
този раздел се извършва от Главна дирекция 
„Инфраструктура на отбраната“ въз основа 
на заповедта на министъра на отбраната по 
чл. 3, ал. 2, заповед за настаняване по чл. 18 
и сключен договор по чл. 20.
Чл. 29. (1) Жилищата и жилищните поме­
щения в общежития по този раздел се осво­
бождават в едномесечен срок:
1. за лицата по чл. 27, ал. 1, т. 1, 2 и 3 – от 
освобождаването от заеманата длъжност;
2. за лицата по чл. 27, ал. 3 – от изтичане 
срока на обучение;
3. при наличие на основанията за прекра­
тяване на договора по чл. 23, ал. 1.
(2) Когато имотът не бъде освободен добро­
волно в определения срок, се пристъпва към 
изземването му по реда на чл. 80а от Закона 
за държавната собственост.
Раздел VII
Условия и ред за настаняване в жилищни 
помещения в общежития
Чл. 30. Общежитията на Министерството 
на отбраната са предназначени за временно 
ползване от военнослужещите и цивилните 
служители на които не може да се осигури 
жилище в населеното място, в което служат 
(работят).
Чл. 31. (1) Настаняването по реда на този 
раздел се извършва въз основа на определените 
и степенувани по реда на глава втора, раздел 
II жилищни нужди на военнослужещите и ци­
вилните служители, с изключение на лицата 
по ал. 3.
(2) Кандидатите за настаняване в обще­
житие подават заявление и удостоверение за 
картотекиране до главния директор на Главна 
дирекция „Инфраструктура на отбраната“.
(3) Извън случаите на ал. 2 настаняването 
в общежития на военнослужещи, преведени 
на служба от едно населено място в друго, до 
включването им в списъците на картотекираните 
лица в новото населено място се извършва въз 
основа на подадено заявление при наличие на 
свободни жилищни помещения.
(4) Настаняването се извършва със заповед 
на министъра на отбраната. Въз основа на 
заповедта за настаняване се сключва писмен 
договор за наем.
(5) Настанените в общежитие лица не губят 
правата си на картотекирани по реда на чл. 9, 
ако отговарят на условията по чл. 12.
(6) Настанените в общежитие лица са 
длъжни да спазват правилата за вътрешния 
ред в общежитието, утвърдени от главния ди­
ректор на Главна дирекция „Инфраструктура 
на отбраната“.
(7) За настаняването в жилищните помеще­
ния в общежития се прилага чл. 17. 
(8) Едно семейство има право да бъде на­
станено само в едно жилищно помещение в 
общежитие. При възможност семейство с три и 
повече членове може да бъде настанено в две 
едностайни жилищни помещения в общежитие.
Чл. 32. (1) Наемната цена за жилищните 
помещения в общежитията, на движимите 
вещи в тях, както и дължимите консумативни 
и други разходи се определят, както следва: